A kurzus kódja: FLN-106	
A kurzus megnevezése: A kétértékűség elve és a kizárt harmadik törvénye	
A kurzus előadója: Csaba Ferenc mb. ea.	
A kurzus helye és ideje: kedd, 18.00.	

A kurzus előfeltétele(i): Logika szeminárium	
A jegyszerzés módja(i): beszámoló	
Követelmények: beszámoló	

A kurzus leírása, tematikája:

Ha a kétértékűség egy adott valóságszegmensre vonatkozóan érvényes, akkor az illető szegmensre vonatkozó állítások mindegyike egyértelműen vagy igaz, vagy nem igaz (hamis); a kizárt harmadik törvénye nem csupán az igazság, de a negáció és az alternáció értelmezését is érinti: azt mondja ki, hogy tetszőleges p állítás esetén a p vagy nem-p állítás mindig igaz. Bevezetésképpen a két elv kapcsolatát tárgyaljuk és példákat mutatunk olyan értelmezésekre, amelyekben az utóbbi érvényes ugyan, az előbbi viszont nem. 

A kétértékűség elvének érvényessége a valóság egy adott szegmensére vonatkozóan szoros kapcsolatban áll az illető szegmensre vonatkozó realista állásponttal. Az elv érvényessége – többek között - az elmosódott határú fogalmakat tartalmazó, illetve a múlt idejű (és általában az idővel kapcsolatos) állítások esetében is megkérdőjelezhető, a kurzus első felében Michael Dummett ezzel kapcsolatos írásaiból veszünk sorra néhányat.

A kurzus második részében az igazság formális elméleteit tárgyaljuk. Belátjuk Tarski nevezetes tételét az „igazság definiálhatatlanságáról”, és bemutatunk két elméletet (a Kripke, illetve a Gupta-Belnap-félét), amely mégis megvalósítja a lehetetlent.

A kurzushoz tartozó kötelező irodalom:

Dummett: Bivalence and Vagueness, The Concept of Truth, Statements about the Past, The Metaphysics of Time (2 változatban)

A kurzushoz tartozó ajánlott irodalom:

Dummett: A metafizika logika alapjai, Realism, Bringing about the Past
Kripke: Outlines of a Theory of Truth